ائل آراسیندا گؤی  گۆنبد هولاکو خانین آناسینین توربه‌سی کیمی تانینیر. آنجاق اۆستون‌ده‌کی کیتابه اونون هیجری ۵۹۳–جو ایلده (میلادی ۱۱۹۴)، هولاکو خانین آذربایجاندا ایلخانلارنی یاراتدیغی و ماراغانی بۇ دؤولتین باشکندی اعلان ائتدیی واخت‌دان چوخ اؤنجه تیکیلدیینی بیلدیریر. بیر ده کی، هولاکو خانین اؤزو بوت پرست، آناسی سویور گؤکته‌ن خاتون ایسه مسیحیّت اوْلموش‌دور. توربه‌ننین آدین‌داکی «گؤی» سؤزونون گؤکته‌ن خاتونون آدینین قیسالدیلماسی نتیجه‌سین‌ده یوخ‌سا توربه‌نین فاساد بزیینین رنگینه گؤره یاراندیغی مسئله‌سین‌ده ایسه آراش‌دیرماچیلار داها چوخ ایکینجی واریانتا اوستونلوک وئریرلر. حقیقته‌ن ده قیرمیزی گۆنبددن فرق‌لی اولاراق گؤی گۆنبدین بزیین‌ده کاشی داها بول ایشلدیلمیش، اونون باییر توتومونا، خصوصیله اۆست حیصّه سینه گؤی کولوریت وئرمیش‌دیر.